
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS 2017 METŲ BIUDŽETO PAJAMŲ IR ASIGNAVIMŲ PATIKSLINIMO

2017 m. kovo 30 d.  Nr. T2-79
Kretinga

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos švietimo ir mokslo ministro 2017 m. vasario 8 d. įsakymu Nr. V-67 „Dėl Lietuvos Respublikos valstybės biudžeto lėšų, skirtų pedagoginių darbuotojų darbo apmokėjimo sąlygoms gerinti, 2017 metais paskirstymo pagal savivaldybes patvirtinimo“,  2017 m. vasario 27d. įsakymu Nr. V-110 „Dėl savivaldybių švietimo įstaigų infrastruktūros plėtros programai numatytų lėšų 2017 metams paskirstymo pagal investicijų projektus patvirtinimo“, Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į Savivaldybės biudžetą, asignavimų administravimo ir atskaitomybės tvarkos aprašo, patvirtinto Kretingos rajono savivaldybės tarybos 2016 m. birželio 30 d. sprendimu Nr. T2-185 „Dėl Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į Savivaldybės biudžetą, asignavimų administravimo ir atskaitomybės tvarkos aprašo patvirtinimo“, 42 punkto 42.1, 42.2,  42.9 papunkčiais, atsižvelgdama į asignavimų valdytojų poreikius, Kretingos rajono savivaldybės taryba  n u s p r e n d ž i a: 
	1. Padidinti:
[bookmark: _GoBack]	1.1. Kretingos rajono savivaldybės 2017 metų biudžeto pajamas 955,4 tūkst. Eur ir patikslinti jas pagal 1 priedą;
              	1.2. Kretingos rajono savivaldybės 2017 metų biudžeto asignavimus 955,4 tūkst. Eur ir patikslinti juos pagal asignavimų valdytojus ir programas pagal 2 priedą.
	2.  Skelbti šį sprendimą Teisėkūros pagrindų įstatymo nustatyta tvarka.


Savivaldybės meras					                                   Juozas Mažeika 		

